Návrh ROZHODNUTIE EURÓPSKEHO PARLAMENTU A RADY o mobilizácii Fondu solidarity EÚ /* COM/2012/0538 final - 2012/ () */





DÔVODOVÁ SPRÁVA Medziinštitucionálna dohoda zo 17. mája 2006[1] umožňuje mobilizáciu Fondu solidarity Európskej únie v rámci ročného stropu vo výške 1 mld. EUR, a to mimo príslušných okruhov finančného rámca. Podmienky oprávnenosti na finančné prostriedky z fondu sú uvedené v nariadení Rady (ES) č. 2012/2002[2]. Na základe žiadosti o pomoc z fondu, ktorú Taliansko predložilo 27. júla 2012 v súvislosti s viacerými zemetraseniami v máji 2012 v Taliansku, bola pomoc z fondu solidarity vypočítaná na základe odhadu celkových spôsobených škôd takto: || || || || || (v EUR) || Odsúhlasené priame škody || Prahová hodnota || Suma so sadzbou 2,5 % || Suma so sadzbou 6 % || Celková výška navrhovanej pomoci Zemetrasenia v Taliansku v roku 2012 || 13 113,498 mil. || 3 606 mil. || 90 165 575 || 580 026 784 || 670 192 359 Spolu || || || || || 670 192 359 Po posúdení predloženej žiadosti[3] a zohľadnení maximálnej možnej finančnej podpory z fondu, ako aj po zohľadnení rozsahu prerozdelenia rozpočtových prostriedkov v rámci okruhu, v ktorom sa vyžadujú dodatočné výdavky, Komisia navrhuje mobilizovať prostriedky Fondu solidarity Európskej únie v celkovej výške 670 192 359 EUR a prideliť ich do okruhu 3b finančného rámca. Predložením tohto návrhu o použití fondu Komisia začína v súlade s bodom 26 medziinštitucionálnej dohody zo 17. mája 2006 zjednodušený postup trialógu s cieľom dosiahnuť u oboch zložiek rozpočtového orgánu dohodu o potrebe použiť finančné prostriedky z fondu a o požadovanej výške týchto prostriedkov. Komisia vyzýva zložky rozpočtového orgánu, aby o svojich úmysloch informovali druhú zložku rozpočtového orgánu a Komisiu. V prípade nesúhlasu ktorejkoľvek zložky rozpočtového orgánu bude zvolané oficiálne zasadnutie trialógu. Komisia predloží návrh opravného rozpočtu (NOR) s cieľom zahrnúť do rozpočtu na rok 2012 osobitné viazané a platobné rozpočtové prostriedky, ako sa vyžaduje v bode 26 medziinštitucionálnej dohody zo 17. mája 2006. Návrh ROZHODNUTIE EURÓPSKEHO PARLAMENTU A RADY o mobilizácii Fondu solidarity EÚ EURÓPSKY PARLAMENT A RADA EURÓPSKEJ ÚNIE, so zreteľom na medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[4], a najmä na jej bod 26, so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie[5], so zreteľom na návrh Komisie[6], keďže: (1) Európska únia zriadila Fond solidarity Európskej únie (ďalej len „fond“), aby prejavila solidaritu s obyvateľstvom v regiónoch postihnutých katastrofou. (2) Medziinštitucionálna dohoda zo 17. mája 2006 umožňuje mobilizáciu fondu v rámci ročného stropu vo výške 1 mld. EUR. (3) Nariadenie (ES) č. 2012/2002 obsahuje ustanovenia, na základe ktorých možno fond mobilizovať. (4) Taliansko predložilo žiadosť o mobilizáciu fondu v súvislosti s katastrofou spôsobenou viacerými zemetraseniami v Taliansku, PRIJALI TOTO ROZHODNUTIE: Článok 1 V rámci všeobecného rozpočtu Európskej únie na rozpočtový rok 2012 sa mobilizuje Fond solidarity Európskej únie s cieľom poskytnúť prostriedky vo výške 670 192 359 EUR vo forme viazaných a platobných rozpočtových prostriedkov. Článok 2 Toto rozhodnutie sa uverejní v Úradnom vestníku Európskej únie. V Bruseli Za Európsky parlament Za Radu predseda predseda [1] Ú. v. EÚ C 139, 14.6.2006, s. 1. [2] Ú. v. ES L 311, 14.11.2002, s. 3. [3] Oznámenie Komisie C(2012) 6458 o žiadosti na mobilizáciu Fondu solidarity Európskej únie predloženej Talianskom. [4] Ú. v. EÚ C 139, 14.6.2006, s. 1. [5] Ú. v. ES L 311, 14.11.2002, s. 3. [6] Ú. v. EÚ C […], […], s. […] a Ú. v. EÚ C […], […], s. […].